Viborger Samler, 1839-01-14
Den 4de Jan. har Kammerpræsidenten forelæst Commissionens Addressendkast. De vigtigste Puncter ere følgende: Paragrapherne over Udlandet lyde saaledes: Deres Majestæt haaber, at den i London forsamlede Conference vil give Europas Fred og Belgiens Frihed nye Garantier. Vi nære oprigtige Onsker for et Folk, med hvilket vi ere forbundne ved Overeensstemmelse i Udspring og Regjering. Kammeret imødeseer Underhandlingernes Udfald. – De meddeler os, Sire, at vore Tropper efter Tractater med den hellige Stol have rømmet Ancona. Vi have givet et udmærket Beviis paa vor Ærbødighed for Tractaterne. Men vi beklage, at denne Rømning ikke er skeet i et mere passende Oieblik og mod Garantier, der havde tilkommet en viis og forudseende Diplomatie. (Stor Bevægelse. Bifald fra Venstre). - Mellem Deres Regjering og Schweiz have Stridigheder fundet Sted; vi haabe, at det inderlige Forbund mellem begge Lande, der ved de offentlige Begivenheder i 1830 endnu ere knyttede tættere, Jntet have lidt derved. Med dyb Smerte see vi Spanien sønderrevet af Borgerkrigens Lidelser. Vi ønske trængende, at Deres Majestæts Regjering ved den Understøttelse af Dronning Jsabella I Sag, som Frankrigs Vel tillader, i Forening med dets Forbundsfæller anvender Alt, for at sætte en Grændse for den beklagelige Ødelæggelse. (Bevægelse.) - Rørt af Polens Lidelser, fornyer Kammeret sine oprigtige Ønsker for et Folk, hvis Nationalitet er stillet under Tractaternes Beskyttelse. – Vi glæde os over vore africanske Besiddelsers Velstand. Vi have den faste Tro, at disse Besiddelser dagligen ville hæve sig, Takket være Hærens Disciplin, Administrationens Orden og den velgjørende Jndflydelse af en oplyst Religionscultus! (Lang og stor Bevægelse fra forskjellige Sider.) Med Hensyn til de indre Forhold er det at bemærke, at Udkastet anbefaler Rentereductionen, at Addressen ønsker Lovforslaget over Hærens Generalstab (Stor Bevægelse) og ved Greven af Paris's Fødsel Julidynastiets Udspring fra Folkesouveraineteten, omtalt. (Bevægelse.) - Talens vigtige Slutning lyder saaledes: "En fast og moderat, forudseende og dygtig Regjering, et Ministerium, der mod Udlandet repræsenterer Frankrig med Værdighed og i det Jndre dækker Thronen med sin Ansvarlighed, er det sikkreste Middel til at vedligeholde Enigheden mellem Statsmagtens Grene, og det ligger os paa Hjerte at yde dem denne Hjælp. Tvivl ikke paa, Sire, at vore Jnstitutioners Bevægelse saaledes ville blive frie og regelmæssige; thi vi holde det for vist, at det constitutionelle Monarchie, saalænge de forskjellige Grene af Regjeringen holdes indenfor deres naturlige Grændser, ville forene med Frihedens Velgierninger den Stabilitet, der udgjør Staternes Kraft. Udkastet var antaget med 6 mod 3 Stemmer. – Dupin, der som Præsident havde holdt sig bortfjernet fra Commissionens Afstemninger, fremdrog ved Slutningen af Commissionsdebatten pludseligen en Seddel og læste: "Mine Herrer, Jeg er af forskjellig Mening med Dem i Henseende til de udenlandske Anliggender. Min Mening har altid været, at det nærværende Cabinet ikke befinder sig den nærværende vanskelige Stilling voxen. Saavidt, muligt, har jeg i Løbet af den foregaaende Session stræbt, at give Ministeriet en Retning, som jeg ansaae for trængende nødvendig. Men hvad der dengang var muligt, er det ikke meere; et Ministerium, hvis Uafhængighed, kun altfor fuldkomment er forsvunden, kan ikke længer staae i Spidsen for Almeenvæsenet, uden at bringe Landets Vel i Fare. - Efter denne Erklæring, der gjorde uhyre Opsigt, er det den almindelige Mening, at Ministeriet ikke længere kan holde sig; dog forsikkrer man fra den anden Side, at Cabinettet vil opløse Kammeret og appellere til Vælgerne. - Messager er dømt i en ubetydelig Pengestraf i Sagen mod Gisquet, denne er derpaa ved en kongelig Ordonance udelukket af Statsraadet. Prindsesse Maria skal i Pisa have faaet et farligt Tilbagefald. – Jla Rochelle have betydelige Uordener fundet Sted ved Udskibningen af noget Korn, som Folkemængden vilde modsætte sig. Flere Huse plyndredes; Linietropperne støde skarpt og adskillige Personer saaredes; dog skal Roligheden være gjenoprettet. – J den jaqueminotske Reunion skal der være udbrudt Splid.